Para outras páxinas con títulos homónimos véxase: Interlingua.
*Existe outra lingua ás veces coñecida como interlingua, é o latino sine flexione*.

**Interlingua** é unha lingua artificial auxiliar desenvolvida entre 1937 e 1951 pola *International Auxiliary Language Association* (IALA). Encóntrase entre as linguas auxiliares artificiais máis utilizadas e é a lingua artificial naturalista máis empregada. Nas linguas artificiais naturalistas o vocabulario, a gramática e a fonética derivan do das linguas naturais, en vez de seren concibidos de forma autónoma. No caso de interlingua as linguas fonte ou "de control" son o portugués, o castelán, o francés, o italiano e o inglés, sendo tamén o latín un referente importante, así como outras linguas romances, o ruso ou o alemán de xeito máis ocasional. Interlingua trata de ser, en esencia, o "factor común" entre as linguas europeas.

A gramática e o vocabulario da interlingua foron completados no 1951. Alexander Gode foi un dos primeiros iniciadores deste esforzo; publicou unha gramática detallada, un dicionario interlingua-inglés e un libro introdutorio, titulado en Interlingua: *Interlingua a prime Vista*.

Interlingua ten seguidores nos EEUU, nos Países Baixos, en Rusia e particularmente en Suecia. Existen algunhas páxinas web en interlingua e un boletín mensual.

Agora interlingua tende a substituír o seu vocabulario tomado do latín clásico na versión orixinal de Gode polo vocabulario románico. Por exemplo, *emer* (comprar) vese substituído por *comprar*.

Historia
--------

*Artigo principal**:* Historia da interlingua.
Despois da primeira guerra mundial houbo un interese crecente pola idea dunha lingua auxiliar internacional. Moitos lingüistas, intérpretes e científicos interesáronse polo desenvolvemento dunha linguaxe auxiliar óptima. Co seu apoio, a Asociación Internacional de Linguas Auxiliares (IALA) formouse en 1924 co financiamento de Alice Vanderbilt Morris para estudar esta cuestión. Finalmente, tras non conseguir compromisos entre as linguas auxiliares existentes, a IALA decidiu crear a súa propia linguaxe auxiliar utilizando principios científicos. A idea non era inventar unha lingua auxiliar senón extraer o seu vocabulario das palabras internacionais comúns entre as principais linguas europeas e estandarizala. Como se dixo "Non fai falta inventar unha linguaxe auxiliar. O que fai falta é só extraela".

A investigación sobre o desenvolvemento comezou en 1936 en Liverpool, Inglaterra, pero ante a ameaza de guerra, a IALA trasladou a súa operación de investigación a Nova York en 1939 baixo a dirección de Ezra Clark Stillman.

Nese ano reuniu un equipo de lingüistas para levar a cabo a tarefa. En 1934 Ezra Clark Stillman e o seu asistente o doutor Alexander Gode remataron o manual de Normalización interlingüística que describía o seu concepto de como extraer palabras das linguas que consideraban que contiñan a maior concentración de palabras: inglés, francés, italiano e español. (estes dous últimos agrupados nunha única lingua).

O traballo continuou durante a Segunda guerra mundial pero Stillman deixou a IALA en 1943 para servir ao goberno dos Estados Unidos. Gode ​​converteuse no director da investigación. En 1945, un Informe Xeral da IALA informou de que o equipo producira un vocabulario de máis de 20.000 palabras internacionais.

Notas
-----

1. ↑  "Le historia antenatal de interlingua". *Historia de interlingua*. Arquivado dende o orixinal o 11/12/2019. Consultado o 01/04/2022.
2. ↑  Müller, Peter O.; Ohnheiser, Ingeborg; Olsen, Susan; Rainer, Franz (2015). *Word-Formation: An International Handbook of the Languages of Europe* **3**. De Gruyter Mouton. pp. 2210–2225.
3. ↑  "Linguas fonte o de controlo". *Union Mundial pro Interlingua*. Consultado o 01/04/2022.

Véxase tamén
------------

|  |  |
| --- | --- |
|  | Existe unha versión da Wikipedia en  ***Interlingua (lingua artificial)*** |

### Outros artigos

* Wikipedia en interlingua

### Ligazóns externas

* Union Mundial pro Interlingua *(en interlingua)*

| * v
* c
* e
Interlingua (IALA) |
| --- |
| Historia · Literatura |
| Obras básicas | Manifesto de Interlingua · Interlingua: A Grammar of the International Language · Interlingua-English Dictionary |
| Pioneros | Alice Vanderbilt Morris · Alice Morris Sturges · Alexander Gode-von-Aesch · André Schild · Engelbert Pigal · Hugh Blair · Hugo Fischer · Leland Yeager · Ric Berger · Stanley Mulaik · Stefano Bakonyi |
| Características | Gramatica · Pronunciation · Derivation de parolas · Formation |
| Organizacións relacionadas | UMI · IALA · Academia pro Interlingua · Interlingua Division of Science Service  ·  Dansk Interlingua Union ·  Norsk Interlingua Union ·  Union brasilera pro Interlingua ·  Association Finlandese pro Interlingua ·  Societate Svedese pro Interlingua · 
Societate American pro Interlingua ·  Societate Britannic pro Interlingua |
| Revistas | Panorama in interlingua · Confluentes · Internovas · Pro Biblia · Actualitates — Interlingua i Norden · Voce de Interlingua · Interlingua Institute Report · Unir · Heraldo de Interlingua · Contacto - Super Interlingua · Lingua e Vita · Vias boreal · Bibliographia de Interlingua |

|  |  |
| --- | --- |
| Control de autoridades | 
* Wd: Q35934
* BNF: 14456174q
* BRE: 2014407
* EBID: ID
* Glottolog: inte1239
* GND: 4162020-3
* MAG: 2779560394
* NKC: ph963761

 |